תקנות שירות אזרחי (עקרונות השירות הלאומי וההתנדבות הקהילתית)
; ; , .

בתוקף סמכותי לפי , , ,   , בהתייעצות עם שר הפנים לעניין , בהתייעצות עם המועצה, ובאישור ועדת העבודה הרווחה והבריאות של הכנסת לעניין תקנות אלה, למעט , אני מתקין תקנות אלה:

 בתקנות אלה –
 ”גוף מפעיל זר“ ו”שירות מחוץ לישראל“ – כהגדרתם ;
 ”דמי כיס“ – כמשמעותם ;
 ”לימודים סדירים“ – לימודים בהיקף העולה על שעתיים שבועיות;
 ”מוסד חינוך“, ”מוסד להשכלה או להכשרה“ – כהגדרתם ;
 ”מען המגורים“ – מקום המגורים הקבוע של מתנדב, כפי שהוא מופיע בתעודת הזהות שלו;
 ”מתנדב בודד“ – מתנדב שהתייתם משני הוריו או מתנדב שהוריו מתגוררים מחוץ לישראל דרך קבע, בין שעלה לישראל בגפו ובין שהוריו היגרו אל מחוץ לישראל או שיצאו לשליחות אל מחוץ לישראל, לתקופה של חצי שנה או יותר;
 ”מתנדב מיוחד“ – מתנדב שמתקיים בו אחד מאלה:
 הוא עיוור או מקבל קצבת נכות;
 מינהל מוגבלויות במשרד הרווחה והביטחון החברתי הכיר בו כבעל מוגבלות;
 הרשות הכירה בו כבעל מוגבלות על פי אמות מידה שגיבשה בתיאום עם אגף החינוך המיוחד במשרד החינוך; אמות המידה יפורסמו באתר האינטרנט של הרשות;
 הוא צעיר בסיכון;
 ”עיוור“ – מי שמחזיק בתעודת עיוור מאת משרד הרווחה והביטחון החברתי;
 ”קצבת נכות“ – קצבת נכות המשולמת לפי ;
 ”השירות“ – שירות לאומי או התנדבות קהילתית;
 ”תקנות השירות מחוץ לישראל“ – .

 המנהל רשאי להתיר למי שאינו אזרח ישראלי או תושב קבע להתנדב לשירות, ובלבד שיתקיימו במבקש כאמור כל אלה:
 נקבע על ידי מי שהוסמך לכך כי המבקש זכאי לאשרת עולה או לתעודת עולה לפי , או שהמבקש משתתף בתכנית זהות כמשמעותה ;
 מעמדו ושהייתו בישראל הוסדרו כדין ומאפשרים שהות לשם ביצוע שירות לפרק זמן של 12 חודשים לפחות;
 השירות יבוצע בישראל או באזור בלבד;
 , ”תושב קבע“ – כהגדרתו .

 מתנדב שהתקבל לשירות זכאי לקבל מאת הגוף המוכר שעמו הוא קשור בהסכם התקשרות, כמשמעותו , מגורים בדירת שירות למשך כל תקופת השירות שבה מתקיים לגביו אחד מהתנאים האלה:
 מען המגורים של המתנדב נמצא במרחק נסיעה של 60 ק״מ ומעלה ממקום השירות;
 המתנדב קיבל היתר לשירות לפי ;
 הגוף המוכר אישר מגורים בדירת שירות לנוכח צורכי המתנדב, צורכי הגוף המפעיל, או אופי פעילות המתנדב בגוף המפעיל.
 אין בזכותו של מתנדב כאמור בתקנת משנה (א)(1) או (2), כדי למנוע מגוף מפעיל להודיע לגוף המוכר מראש כי לא יקבל לשירות אצלו מועמדים לשירות הזכאים כאמור באותה תקנת משנה, בכלל או מעל למכסה שיקבע, ואם הודיע כאמור לא יראו רק בשל כך אי־קבלת מועמד להתנדבות הזכאי כאמור, כאפליה בשל מקום מגורים כמשמעה .

 מתנדב שזכאי למגורים בדירת שירות לפי  רשאי לוותר על הזכאות האמורה, ובלבד שהגוף המפעיל אישר כי הוויתור האמור לא יפגע בשירות; מתנדב שוויתר על הזכאות כאמור, יחתום על כתב ויתור שתוקפו עד תום השירות של המתנדב בגוף המפעיל.

 מתנדב לא יועסק כעובד ולא יעסוק בעסק או במשלח יד ( – העבודה), אלא אם כן קיבל אישור לעבודה מחוץ לשעות השירות מאת הגוף המוכר שעמו הוא קשור בהסכם, לפי תקנת משנה (ב).
 הגוף המוכר ייתן את אישורו לפי תקנה זו אם אחד מהגורמים שלהלן, לפי העניין, מצא כי העבודה נחוצה בשל קושי כלכלי של המתנדב או משפחתו, והגוף המפעיל שבו משרת המתנדב נתן את הסכמתו בכתב לעבודה:
 רכז של הגוף המוכר – לעניין עבודה בהיקף של עד 12 שעות שבועיות;
 עובד סוציאלי של הגוף המוכר – לעניין עבודה בהיקף של יותר מ־12 שעות שבועיות.
 לא יימנע גוף מפעיל ממתן הסכמתו לעבודה הנחוצה כאמור למתנדב בשל קושי כלכלי שלו או של משפחתו אלא אם כן סבר כי יש בעבודה הפרעה ממשית לשירות ונימק את אי־הסכמתו בכתב.
 גוף מפעיל שנתן את הסכמתו לעבודה של מתנדב, רשאי לחזור בו מהסכמתו רק בהתקיים טעמים מיוחדים לכך, לאחר שנתן למתנדב הזדמנות להשמיע את טענותיו, בהתראה של 30 ימים מראש.
 אישור לעבודה יהיה להיקף שלא יעלה על 25 שעות שבועיות בשנה הראשונה לשירות ועל 30 שעות שבועיות בשנה השנייה לשירות; תוקף האישור יוגבל עד לסוף כל שנת שירות, ואולם במקרים חריגים המנהל או מי שהוא הסמיך לכך, רשאי להתיר כי אישור לעבודה יינתן לפרק זמן העולה על האמור בתקנת משנה זו.

 מתנדב רשאי ללמוד, מחוץ לשעות השירות, לימודים סדירים במוסד חינוך או במוסד להשכלה או להכשרה ( – הלימודים), ובלבד שמתקיימים לגביו כל התנאים האלה:
 הגוף המפעיל שבו משרת המתנדב נתן את הסכמתו בכתב לכך שהמתנדב ילמד, ובלבד שלא יימנע הגוף המפעיל ממתן הסכמתו אלא אם כן סבר כי יש בלימודים הפרעה ממשית לשירות ונימק את אי־הסכמתו בכתב; גוף מפעיל ימסור לגוף המוכר העתק מההודעה על הסכמתו;
 גוף מפעיל שנתן את הסכמתו ללימודים של מתנדב, רשאי לחזור בו מהסכמתו רק בהתקיים טעמים מיוחדים לכך, לאחר שנתן למתנדב הזדמנות להשמיע את טענותיו, בהתראה של 30 ימים מראש ובאישור הרשות;
 שעות הלימודים לא יעלו בשנה הראשונה לשירות – על 10 שעות שבועיות, ובשנה השנייה לשירות – על 15 שעות שבועיות, ואולם מנהל הרשות או מי שהוא הסמיך לכך יוכל לאשר לימודים בהיקף העולה על כך, במקרים חריגים או בתכניות לימוד מיוחדות שאישרה הרשות.

 על אף האמור  , בחר המתנדב לשלב עבודה ולימודים כאמור , לא יעלו שעות העבודה והלימודים של אותו מתנדב, במצטבר, על הקבוע .

 גוף מוכר ייתן לכל מתנדב שהפנה לשירות הכשרה כללית לשירות ( – ההכשרה), בתחומים אלה לפחות:
 הכנה לשירות;
 זכויות וחובות של מתנדב;
 התנהגות מתנדב במהלך השירות;
 העצמת מתנדב מבחינה אישית ואזרחית;
 הכרת המורשת והחברה הישראלית;
 התנהלות בשעת חירום ויסודות עזרה ראשונה;
 מניעת הטרדה מינית;
 השתלבות בשוק התעסוקה לאחר השירות;
 נושאים נוספים שיתרמו למתנדב ולהתנדבותו.
 ההכשרה תיערך במשך ארבעה ימים לפחות, בהיקף כולל שלא יפחת מ־32 שעות; באחד מימי ההכשרה ייערך סיור לימודי להכרת המורשת והחברה הישראלית (בתקנה זו – הסיור הלימודי), בהיקף שלא יפחת מ־8 שעות.
 ההכשרה תינתן במהלך תקופת השירות של המתנדב, בין ברציפות ובין במצטבר.
 מספר המשתתפים בכל שיעור במסגרת ההכשרה לא יעלה על חמישים מתנדבים; על אף האמור, מספר המשתתפים בסיור הלימודי אינו מוגבל.

 אלה רכיבי התעריף שישלם גוף מפעיל לגוף מוכר בעד הפעלת מתנדב, בכל חודש:
 דמי כיס למתנדב בסך של 852 שקלים חדשים;
 החזר הוצאות למתנדב לפי אחד מאלה, כמפורט להלן:
 למתנדב המתגורר בביתו ונושא בעצמו בהוצאות תזונתו בהיקף של שתי ארוחות ביום לפחות – 247 שקלים חדשים;
 למתנדב המתגורר בביתו ונושא בעצמו בהוצאות של ארוחה אחת ביום לכל היותר – 123 שקלים חדשים;
 למתנדב המתגורר בדירת שירות ונושא בעצמו בהוצאות תזונתו בהיקף של שתי ארוחות ביום לפחות – 335 שקלים חדשים;
 למתנדב המתגורר בדירת שירות ונושא בעצמו בהוצאות של ארוחה אחת ביום לכל היותר – 177 שקלים חדשים; על אף האמור, למתנדב המתגורר בדירה שמחזיק הגוף המפעיל והגוף המפעיל נושא בהוצאות תזונתו, לא ישולם החזר הוצאות לפי פסקה זו;
 למתנדב נשוי בלא תלות במקום מגוריו – 335 שקלים חדשים;
 למתנדב מיוחד – 247 שקלים חדשים, ואם הוא מתגורר בדירת שירות – 335 שקלים חדשים, אף אם הוא אינו נושא בהוצאות תזונתו, כולן או חלקן;
 דמי ביטוחים, לפי אחד מאלה:
 בעד מתנדב המתגורר בביתו או בדירה שמחזיק הגוף המפעיל – 8 שקלים חדשים;
 בעד מתנדב המתגורר בדירת שירות, למעט דירה שמחזיק הגוף המפעיל – 16 שקלים חדשים;
 שכר רכזים והוצאות נלוות, לפי אחד מאלה:
 בעד מתנדב המתגורר בביתו – 187 שקלים חדשים;
 בעד מתנדב המתגורר בדירה שמחזיק הגוף המפעיל – 250 שקלים חדשים;
 בעד מתנדב המתגורר בדירת שירות, למעט דירה שמחזיק הגוף המפעיל – 325 שקלים חדשים;
 בעד מתנדב מיוחד, בלא תלות במקום מגוריו – 753 שקלים חדשים;
 הוצאות דיור בעד מתנדב המתגורר בדירת שירות, למעט דירה שמחזיק הגוף המפעיל, כמפורט להלן:
 שכר דירה – 558 שקלים חדשים, ולגבי מתנדב מיוחד – 585 שקלים חדשים;
 הוצאות שוטפות לאחזקת דירה – 196 שקלים חדשים, ולגבי מתנדב מיוחד – 205 שקלים חדשים;
 רהיטים וציוד, כמפורט  – 47 שקלים חדשים, ולגבי מתנדב מיוחד – 49 שקלים חדשים;
 מתחזקי דירות – 22 שקלים חדשים, ולגבי מתנדב מיוחד – 23 שקלים חדשים;
 הוצאות נוספות בעד הפעלת מתנדב, בלא תלות במקום מגוריו, כמפורט להלן:
 נסיעות – 186 שקלים חדשים;
 ביטוח לאומי וביטוח בריאות – 128 שקלים חדשים, ולעניין מתנדב מיוחד שאינו צעיר בסיכון – 104 שקלים חדשים;
 סיוע כספי או סיוע בעין למתנדבים נזקקים – 15 שקלים חדשים; לעניין זה, ”מתנדב נזקק“ – מתנדב שעומד באמות המידה לפי החלטת הגוף המוכר; הרשות תגבש אמות מידה לקביעת הזכאות לסיוע למתנדבים נזקקים לעניין סעיף קטן זה, תפקח על מימוש הכספים ששולמו לפי סעיף קטן זה בתום כל שנה קלנדרית, לגבי השנה שחלפה, ותיידע את המתנדבים פעמיים בשנה לגבי האפשרות לבקש סיוע ולגבי אמות המידה למתן הסיוע;
 מימון מתנדבים שמשלימים תקופה החסרה להשלמת תקופת השירות שלהם – 12 שקלים חדשים;
 השתתפות בשכר עובדים סוציאליים המועסקים בגוף המוכר – 29 שקלים חדשים;
 השתתפות בשכר משבצים המועסקים בגוף המוכר – 19 שקלים חדשים;
 השתתפות בשכר של מנהלי אזורים ומחוזות המועסקים בגוף המוכר – 29 שקלים חדשים;
 הכשרות של מתנדבים לפי  – 47 שקלים חדשים;
 תוספת תקורה בסכום של 210 שקלים חדשים, בעד כל מתנדב, ולגבי מתנדב מיוחד – 284 שקלים חדשים.

 סיכום סכומי התעריף שישלם גוף מפעיל לגוף מוכר בעד הפעלת מתנדב, כמפורט , יהיה כמפורט .
 מתוך סכומי התעריף כאמור , הגוף המוכר ישלם ישירות לידי המתנדב את הרכיבים הנקובים .
 הרשות תשלח למתנדבים, אחת לשנה, פירוט בכתב של הסכומים של דמי הכיס והחזר ההוצאות המעודכנים לפי .

 הרשות תעביר לגוף המוכר תשלום בעד ההוצאות המפורטות להלן, בסכום הנקוב לצידן:
 הוצאות נוספות בשל מתנדב החולה בצליאק – 200 שקלים חדשים למתנדב המתגורר בביתו ו־370 שקלים חדשים למתנדב בדירת שירות; התשלום הוא חודשי ונוסף על דמי כיס והחזר הוצאות;
 החזר בעד כרטיס טיסה הלוך ושוב למקום מגוריו של המתנדב במהלך החודש האחרון של שנת השירות הראשונה או במהלך שנת השירות השנייה של מתנדב בודד שהגיע מחוץ לישראל – עד 3,500 שקלים חדשים; התשלום האמור מותנה בהצגת כרטיס טיסה וישולם פעם אחת בלבד לכל מתנדב כאמור, בסוף שנת השירות השנייה שלו;
 תוספת לדמי כיס והחזר הוצאות בעבור מתנדב בודד – 720 שקלים חדשים לחודש;
 ביטוחים, רהיטים וציוד, וכן השתתפות בשכר רכזות והוצאות נלוות בעבור מתנדב בודד – 423 שקלים חדשים לחודש.
 הגוף המוכר יעביר למתנדב, ישירות, את התשלומים שקיבל מהרשות לפי תקנת משנה (א)(1) עד (3).
 הרשות תעדכן בכתב את המתנדבים על כך ששולמו בעדם הסכומים האמורים בפסקאות (1) עד (3) לתקנת משנה (א), לפי העניין, וכי הם זכאים לקבל את הסכומים האמורים מהגוף המוכר.

 הסכומים הנקובים ,   יתעדכנו ב־1 בספטמבר של כל שנה (להלן – יום העדכון) לפי שיעור שינוי המדד החדש לעומת המדד הבסיסי; ואולם הסכומים הנקובים  ישתנו רק אם חלה עלייה במדד כאמור; סכום שעודכן כאמור יעוגל לשקל החדש השלם הקרוב, וסכום של מחצית השקל החדש יעוגל כלפי מעלה; עדכון הסכום כאמור, ייעשה על בסיס הסכום שנקבע ליום העדכון הקודם, לפני שעוגל כאמור; לעניין זה –
 ”המדד“ – אחד מאלה לפי העניין:
 לעניין הסכומים הנקובים ,   – מדד המחירים לצרכן שמפרסמת הלשכה המרכזית לסטטיסטיקה;
 לעניין הסכומים הנקובים  – מדד שכר הדירה שמפרסמת הלשכה המרכזית לסטטיסטיקה;
 לעניין הסכומים הנקובים   – מדד השכר הממוצע במשק במגזר הציבורי שמפרסמת הלשכה המרכזית לסטטיסטיקה;
 ”המדד החדש“ – המדד שפורסם לאחרונה לפני יום העדכון;
 ”המדד הבסיסי“ – המדד שפורסם לאחרונה לפני יום העדכון הקודם, ולעניין יום העדכון הראשון – המדד שפורסם בחודש אוגוסט 2021.
 על אף האמור בתקנת משנה (א) –
 הסכומים הנקובים   יתעדכנו מזמן לזמן לפי הסכומים שנקבעו לפי , או לפי , לפי העניין;
 הסכומים הנקובים  יתעדכנו ב־1 בספטמבר של כל שנה כמפורט להלן:
 סכום תוספת התקורה לגבי מתנדב, למעט מתנדב מיוחד, יהיה 10% מהממוצע של הסכומים הנקובים  לאחר שמכל סכום מהסכומים  הופחת הסכום הנקוב  לפני עדכונו כאמור בפסקת משנה זו;
 סכום תוספת התקורה לגבי מתנדב מיוחד יהיה 10% מהממוצע של הסכומים הנקובים  לאחר שמכל סכום מהסכומים  הופחת הסכום הנקוב  לפני עדכונו כאמור בפסקת משנה זו.
 המנהל יפרסם ברשומות מדי שנה בשנה את סכומי רכיבי התעריף הנקובים ,  , כאמור , וכן יפרסם את סכומי הרכיבים המפורטים , הכול כפי שעודכן לפי תקנה זו

 על אף האמור  , גוף מפעיל זר ישלם לגוף המוכר שהפנה אליו מתנדב לשירות מחוץ לישראל, תשלום שנתי בסך של 17,993 שקלים חדשים, לכל מתנדב, בעד רכיבי ההוצאות כמפורט להלן:
 טיסות עובדים, הוצאות אכילה, שתייה ולינה (אש״ל) והוצאות שהייה – 328 שקלים חדשים;
 מיונים של מועמדים להתנדבות בשירות מחוץ לישראל – 700 שקלים חדשים;
 טיסה של מתנדב לשירות מחוץ לישראל המחליף מתנדב ששירותו מחוץ לישראל הופסק לפני תום תקופת השירות – 59 שקלים חדשים;
 הביטוחים שלהלן, לגבי כל תקופת השירות של המתנדב מחוץ לישראל, בידי תאגיד ביטוח מורשה בישראל: ביטוח נסיעות מחוץ לישראל הכולל ביטוח רפואי וכבודה, ביטוח חיים, ביטוח תאונות אישיות וביטוח צד ג׳ – 5,253 שקלים חדשים;
 קיום סמינרים בישראל ומחוץ לישראל – 2,374 שקלים חדשים;
 שכר עבודה של עובדי הגוף המוכר – 6,108 שקלים חדשים;
 ביטוח לאומי וביטוח בריאות למתנדבים – 1,536 שקלים חדשים;
 הוצאות הנהלה וכלליות – 1,636 שקלים חדשים.

 בלי לגרוע , גוף מפעיל זר יספק למתנדבים מחוץ לישראל את כל תנאי השירות שלהלן, בעין או בדרך של מימון ההוצאות הכרוכות בהם, והכול בהתחשב במקום ביצוע השירות מחוץ לישראל ובתנאי השירות מחוץ לישראל:
 סידורי הנסיעה למקום השירות מחוץ לישראל ובחזרה לישראל, לרבות כרטיסי טיסה בתחילת שנת השירות ובסיומה, וכן אשרות לכניסה, שהייה או התנדבות; נפטר קרוב משפחה מדרגה ראשונה של המתנדב – יממן הגוף המפעיל הזר עלות כרטיס טיסה נוסף, אל ישראל וממנה בחזרה למקום השירות;
 מקום מגורים ראוי והולם, כולל חיבור לתשתיות, כגון חשמל, מים וגז, וכן מימון של מיסים ותשלומים החלים על מקום המגורים או על השהות בו;
 סידורי נסיעה ממקום המגורים למקום השירות, ובחזרה;
 חבילת תקשורת סלולרית מקומית, וכן חיבור בדירת המגורים לרשת האינטרנט ותשתית אלחוטית (WiFi);
 שירותי כביסה;
 ציוד ורהיטים שישמשו את המתנדב במהלך השירות מחוץ לישראל, כמפורט .
 גוף מפעיל זר רשאי לשכן מתנדב בדירת מגורים של משפחה מקומית, ובלבד שמגורים כאמור אינם פוגעים בפרטיות המתנדב, והמתנדב נתן את הסכמתו לכך מראש לפני יציאתו מישראל לשירות; כללה דירת המגורים כאמור תנאי מתנאי השירות המנויים בתקנת משנה (א), לא יידרש הגוף המפעיל הזר לספקם למתנדב.
 הגוף המפעיל הזר ישלם למתנדב דמי כיס חודשיים ויחולו לעניין זה הוראות אלה:
 הגוף המפעיל הזר ישלם למתנדב בשירות מחוץ לישראל, מדי חודש בחודשו, דמי כיס והחזר הוצאות בסכום של 500 דולר של ארצות הברית של אמריקה; דמי הכיס ישולמו במטבע המקומי של המדינה שבה מתבצע השירות מחוץ לישראל, לפי השער היציג של אותו מטבע ביום התשלום בפועל; הגוף המפעיל הזר יישא בתשלומי מס ובחיובים נוספים, אם הוטלו על דמי הכיס במדינת השירות; המנהל רשאי להורות לגוף מפעיל להעלות את דמי הכיס לסכום של עד 600 דולר של ארצות הברית של אמריקה, או להפחית את דמי הכיס לסכום של עד 400 דולר של ארצות הברית של אמריקה, בהתחשב ביוקר המחיה במדינה או בעיר שבה משרת המתנדב; חובת הגוף המפעיל לשלם את הסכום המוגדל או המופחת, לפי העניין, תחול החל מהחודש העוקב שלאחר מתן הוראת המנהל כאמור, ובלבד שלא יפחת הסכום המשולם למתנדב כלשהו במהלך השירות מחוץ לישראל;
 דמי הכיס יועברו באמצעות העברה בנקאית לחשבון בנק על שמו של המתנדב המנוהל במדינה שבה מתבצע השירות מחוץ לישראל, או בהמחאה לפקודת המתנדב;
 על אף האמור בפסקה (2) לעניין העברה בנקאית, הגוף המפעיל רשאי להעביר למתנדב את דמי הכיס במזומן, בהתקיים כל אלה:
 המתנדב אינו זכאי לפתוח חשבון בנק במדינה שבה מתבצע השירות מחוץ לישראל;
 הגוף המוכר אישר לגוף המפעיל להעביר למתנדב את דמי הכיס במזומן, לאחר שנוכח כי מתקיים האמור בפסקת משנה (א); הגוף המוכר יעדכן את הרשות בדבר אישור כאמור, בסמוך לאחר שניתן, ויפרט בהודעתו לרשות את הנימוקים למתן האישור;
 המתנדב יאשר בחתימתו, מדי חודש בחודשו, את קבלת הסכום במזומן ואת התאריך שבו התקבל, והגוף המפעיל הזר ישלח לגוף המוכר את העתק האישור האמור.
 המנהל רשאי להתנות אישור לגוף מפעיל זר לשמש גוף מפעיל במדינת השירות, במימוש החובות החלות עליו לפי תקנות משנה (א) ו־(ג).

 תחילתן של תקנות אלה ביום כ״ד באלול התשפ״א (1 בספטמבר 2021).

 להלן סיכום של סכומי התעריף החודשי שישלם גוף מפעיל לגוף מוכר בעד הפעלת מתנדב:
 

 רהיטים – מיטה, מזרן, כיסא, ארון, שולחן;

 מוצרי חשמל – מקרר, תנור בישול, כיריים, מיקרוגל, קומקום חשמלי, מזגן;

 כלי אוכל ובישול – סיר, מחבת, צלחות, כוסות, סכו״ם – חלביים ובשריים, פלטת חימום, מיחם מים;

 כלי ניקוי – מגב, מטאטא, דלי, סמרטוט רצפה, מברשת לשירותים, פחי אשפה, מגבות מטבח, נייר טואלט, חומרי ניקוי;

 מטף כיבוי אש.

 צחי הנגבישר ההתיישבותהממונה על ביצוע 

בוט חוקים